
Leírás: Leírás: Leírás: Leírás: http://kef.gov.hu/images/kef-left.png

**Közbeszerzési és Ellátási Főigazgatóság**

**Módszertani útmutató**

**a tiszta közúti járművek beszerzésének az alacsony kibocsátású mobilitás támogatása érdekében történő előmozdításáról szóló 397/2022. (X. 20.) Korm. rendelet**

**szerinti ajánlatkérő szervezetek számára előírt adatszolgáltatások teljesítéséhez**

**az M1, M2, N1, N2 és N3** **járműkategóriák tekintetében**

**2023. február**

**Tartalomjegyzék**

[1. Bevezetés 3](#_Toc127180583)

[2. A koordináló szerv 4](#_Toc127180584)

[2.1. A koordináló szerv feladatai 4](#_Toc127180585)

[3. A Korm. rendelet alanyi és tárgyi hatálya 6](#_Toc127180586)

[4. Járműkategóriák 9](#_Toc127180587)

[5. Referencia-időszakok 10](#_Toc127180588)

[6. Minimális beszerzési célértékek 11](#_Toc127180589)

[7. Tiszta jármű és a tiszta járművekre vonatkozó követelményeknek való megfelelés 12](#_Toc127180590)

[8. Az ajánlatkérő szervezetek adatszolgáltatásai 14](#_Toc127180591)

[8.1. Járműbeszerzési terv 15](#_Toc127180592)

[8.2. A Korm. rendelet 5. § (7) bekezdése szerinti igény 17](#_Toc127180593)

[8.3. Az eljárás eredményéről szóló tájékoztató hirdetmény közzétételét követő adatszolgáltatás 19](#_Toc127180594)

[8.4. Az eljárás teljesülését követő adatszolgáltatás 20](#_Toc127180595)

[8.5. A Korm. rendelet 5. § (10) bekezdése szerinti szerződéskötést követő adatszolgáltatás 21](#_Toc127180596)

[8.6. A Korm. rendelet 5. § (10) bekezdése szerinti beszerzés teljesülését követő adatszolgáltatás 22](#_Toc127180597)

[9. Jogszabályjegyzék 23](#_Toc127180598)

[10. Mellékletek 24](#_Toc127180599)

1. Bevezetés

Az európai parlament és tanács *tiszta és energiahatékony közúti járművek használatának előmozdításáról szóló 2009/33/EK irányelv módosításáról* szóló (EU) 2019/1161 Irányelve (2019. június 20.) (a továbbiakban: Irányelv) alapján a tagállamoknak biztosítaniuk kell, hogy a közbeszerzésben az ajánlatkérő szervek és a közszolgáltató ajánlatkérők a közúti járművek beszerzésekor figyelembe vegyék a járművek teljes élettartamához kapcsolódó energetikai és környezeti hatásokat, beleértve az energiafelhasználást, valamint a szén-dioxid és bizonyos szennyező anyagok kibocsátását. Az Európai Unió előírása értelmében a közbeszerzések során környezetkímélőbb gépjárművek beszerzése elsődleges, amely csökkenti a közúti közlekedés üvegházhatású gáz- és károsanyag-kibocsátását, ezzel hozzájárul a levegőminőség javulásához.

Az Irányelv beszerzési célértékeket határoz meg a tiszta, illetve kibocsátásmentes technológiák korlátait és a járművek használati jellegét figyelembe véve. A célértékeket a tagállamoknak kell az Irányelv által meghatározott beszámolási időszakokban teljesíteni.

Az Irányelv a tiszta közúti járművek beszerzésének az alacsony kibocsátású mobilitás támogatása érdekében történő előmozdításáról szóló 397/2022. (X. 20.) Korm. rendelet (a továbbiakban: Korm. rendelet) által került átültetésre, amely az Európai Unió által megfogalmazott környezetvédelmi célkitűzések elérését szolgálja.

Jelen módszertan a Korm. rendelet hatálya alá tartozó szervezetek számára előírt adatszolgáltatások részletes tartalmára és elkészítésére vonatkozó szempontokat, előírásokat, valamint eljárásmódot tartalmazza.

1. A koordináló szerv

A koordináló szerv részére meghatározott feladatokat az **M1, M2, N1, N2 és N3** járműkategóriák tekintetében a Közbeszerzési és Ellátási Főigazgatóság (továbbiakban: KEF, koordináló szerv) látja el.[[1]](#footnote-1)

* 1. A koordináló szerv feladatai

A KEF, mint koordináló szerv a beszerzési célértékek teljesülésének nyomon követéséért és elősegítéséért felelős.[[2]](#footnote-2)

A KEF, mint koordináló szerv – hatáskörében – az alábbi feladatokat látja el:[[3]](#footnote-3)

* nyomon követi a beszerzési célértékek teljesülését,
* értékeli a járműbeszerzési terveket,
* adatot gyűjt országos szinten és járműkategóriák szerinti bontásban a beszerzési célértékek teljesülésének aktuális helyzetéről,
* részt vesz a beszerzési célértékek teljesülése érdekében szükséges kormányzati intézkedések előkészítésében,
* a koordináló szerv irányításáért felelős miniszteren keresztül javaslatot tesz a klímapolitikáért felelős miniszter részére kormányzati intézkedés előkészítésére, ha úgy ítéli meg, hogy az a beszerzési célértékek teljesüléséhez szükséges,
* jelentést készít a klímapolitikáért felelős miniszter részére az adott referencia-időszak tekintetében az e rendeletben foglaltak teljesülésének aktuális helyzetéről:
  + **2024. évtől kezdődően évente, március 10-ig** elkészíti és a koordináló szerv irányításáért felelős miniszteren keresztül megküldi a klímapolitikáért felelős miniszter részére a Korm. rendelet 4. § (2) bekezdés f) pontjában meghatározott jelentést, amely az előző év december 31-i állapot szerint tartalmazza:[[4]](#footnote-4)
    - a referencia-időszak során beszerzett tiszta és nem tiszta, továbbá a kibocsátásmentes járművek arányát országos összesítésben,
    - a referencia-időszak hátralévő részére vonatkozóan a járműbeszerzési tervek országos összesítését,
    - a koordináló szerv álláspontját a tiszta járművek beszerzési célértékeinek teljesíthetőségéről a referencia-időszak hátralévő részében, valamint
    - a koordináló szerv által relevánsnak ítélt egyéb információt, amely befolyásolhatja a beszerzési célértékek teljesülését.
* közreműködik a Korm. rendelet 8. § szerinti egyéb jelentési kötelezettségek teljesítésében, valamint
* elkészíti a járműbeszerzési terv részletes tartalmára vonatkozó jelen módszertani útmutatót.

A KEF, mint koordináló szerv, **2023. március 31. napjáig** jelentést készít és küld – az irányításáért felelős miniszteren keresztül – a klímapolitikáért felelős miniszter részére, mely jelentés tartalmazza:[[5]](#footnote-5)

* a beszerzési célértékek teljesítése szempontjából releváns és elérhető adatokat, az első referencia-időszakban a Korm. rendelet hatálybalépéséig (2022. október 23. napja) beszerzett járművek tekintetében, országos összesítésben,
* a referencia-időszak hátralévő részére vonatkozóan a járműbeszerzési tervek országos összesítését,
* a koordináló szerv álláspontját a tiszta járművek beszerzési célértékeinek teljesíthetőségéről az első referencia-időszak hátralévő részében, valamint
* a koordináló szerv által relevánsnak ítélt egyéb információt, amely befolyásolhatja a beszerzési célértékek teljesülését.

A KEF, mint koordináló szerv, **évente, január 31-ig** járműkategóriánként összesíti az előző évi, az 1370/2007/EK rendelet szerinti, nem közbeszerzési eljárás útján odaítélt közúti személyszállítási szolgáltatásokra irányuló közszolgáltatási szerződések adatait és a koordináló szerv irányításáért felelős miniszteren keresztül megküldi a klímapolitikáért felelős miniszter számára.[[6]](#footnote-6)

1. Az alanyi és tárgyi hatály

*Az európai parlament és tanács tiszta és energiahatékony közúti járművek használatának előmozdításáról szóló 2009/33/EK irányelv módosításáról* szóló 2019/1161 irányelvének 3. cikk 1. pontja értelmében:

„A*z irányelv csak azokra a szerződésekre alkalmazandó, amelyek esetében az eljárást megindító felhívást 2021. augusztus 2. után küldték el, illetve azokban az esetekben, amikor ilyen felhívásra nem kerül sor, amennyiben az ajánlatkérő szerv vagy a közszolgáltató ajánlatkérő az említett időpont után indította meg a közbeszerzési eljárást.”*

A Korm. rendelet hatálya – ***a Korm. rendelet 1. § (2) bekezdésében foglalt kivételekkel*** – a közbeszerzésekről szóló 2015. évi CXLIII. törvény (a továbbiakban: Kbt.) 5-7. §-ában meghatározott ajánlatkérő szervezet alábbi beszerzéseire terjed ki:[[7]](#footnote-7)

* közúti jármű megvásárlására, lízingjére, bérletére vagy részletvételére vagy bármely jogcímen történő használatára irányuló, **az uniós értékhatárt elérő vagy meghaladó** becsült értékű közbeszerzési szerződésére, valamint **az uniós értékhatárt elérő vagy meghaladó** becsült értékű keretmegállapodás vagy dinamikus beszerzési rendszer alapján megkötött közbeszerzési szerződésére;
* a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló, 2007. október 23-i 1370/2007/EK európai parlamenti és tanácsi rendelet (a továbbiakban: 1370/2007/EK rendelet) 5. cikk (4) bekezdésében meghatározott küszöbértéket elérő vagy meghaladó közúti személyszállítási szolgáltatásra irányuló közszolgáltatási szerződésére; valamint
* a Korm. rendelet 1. mellékletében meghatározott, az alábbi táblázat szerinti valamely szolgáltatás megrendelésére irányuló, **az uniós értékhatárt elérő vagy meghaladó** értékű közbeszerzési szerződésére.

|  |  |
| --- | --- |
| **CPV-kód** | **Leírás** |
| 60112000-6 | Közúti tömegközlekedési szolgáltatások |
| 60130000-8 | Különleges közúti személyszállítási szolgáltatások |
| 60140000-1 | Nem menetrendszerű utasszállítás |
| 90511000-2 | Hulladékgyűjtési szolgáltatások |
| 60160000-7 | Közúti postai szállítás |
| 60161000-4 | Csomagszállítási szolgáltatás |
| 64121100-1 | Postai kézbesítési szolgáltatások |
| 64121200-2 | Csomagkézbesítési szolgáltatások |

A Korm. rendelet hatálya alá tartozik továbbá az ajánlatkérő Korm. rendelet 1. § (1) bekezdés b) pontja szerinti közszolgáltatási szerződésével kapcsolatos, de nem a Kbt. hatálya alá tartozó beszerzése.[[8]](#footnote-8)

**A Korm. rendelet tárgyi hatálya alá tartozó beszerzések alkategóriái a jelen útmutató 1. számú mellékletének 1.5. pontjában kerülnek ismertetésre.**

**A Korm. rendelet hatálya az 1. § (2) bekezdésben foglalt kivételekre   
nem terjed ki!**

**A Korm. rendelet 1. § (2) bekezdés a) pontjában foglalt kivételek az alábbiak:[[9]](#footnote-9)**

* A gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről szóló, 2018. május 30-ai (EU) 2018/858 európai parlamenti és tanácsi rendelet [a továbbiakban: (EU) 2018/858 rendelet] 2. cikk (2) bekezdés a)-d) pontjában említett járművek:
  + a 167/2013/EU európai parlamenti és tanácsi rendeletben meghatározott mezőgazdasági és erdészeti járművek
  + a 168/2013/EU európai parlamenti és tanácsi rendeletben meghatározott két- vagy háromkerekű járművek, valamint négykerekű motorkerékpárok
  + lánctalpas járművek
  + olyan járművek, amelyeket kizárólag a fegyveres erők általi használatra terveztek, gyártottak vagy ahhoz igazítottak
* (EU) 2018/858 rendelet 2. cikk (3) bekezdés a)-c) pontjában említett járművek:
  + olyan járművek, amelyeket elsősorban építési területeken vagy bányákban, kikötői vagy repülőtéri létesítményekben való használatra terveztek és gyártottak
  + olyan járművek, amelyeket a polgári védelem, a tűzoltóság vagy a közrend fenntartásáért felelős erők általi használatra terveztek, gyártottak vagy ahhoz igazítottak
  + olyan önjáró jármű, amelyet kifejezetten munkavégzésre terveztek és gyártottak, amely a szerkezeti felépítésére vonatkozó jellemzők alapján személy- vagy áruszállításra nem alkalmas, és amely nem gépjármű alvázára szerelt munkagép
* (EU) 2018/858 rendelet I. melléklet A. rész 5.2-5.5. és 5.7. pontjában említett járművek:
  + Páncélozott jármű

*(A szállított személyek vagy áruk védelmére szolgáló, lövedékálló páncéllemezzel ellátott jármű. Kód: SB)*

* + Mentőjármű

*(Beteg vagy sérült személyek szállítására szolgáló, M kategóriájú jármű, amely ilyen célra különleges felszereléssel rendelkezik. Kód: SC)*

* + Halottszállító kocsi

*(Elhunyt személyek szállítására szolgáló, M kategóriájú jármű, amely ilyen célra különleges felszereléssel rendelkezik. Kód: SD)*

* + Kerekes székkel használható jármű

*(Olyan M1 kategóriájú jármű, amelyet kifejezetten úgy terveztek vagy alakítottak át, hogy alkalmas legyen egy vagy több, kerekesszékben ülő személlyel való közúti közlekedésre. Kód: SH)*

* + Önjáró daru

*(N3 kategóriájú, nem árufuvarozásra kialakított jármű, amely 400 kNm-rel egyenlő vagy annál nagyobb emelőnyomatékú daruval rendelkezik. Kód: SF)*

1. Járműkategóriák

A 397/2022. (X. 20.) Korm. rendelet 2. § e) pontja alapján:

*„****könnyűgépjármű****: M1, M2 vagy N1 kategóriájú jármű”*

A 397/2022. (X. 20.) Korm. rendelet 2. § i) pontja alapján:

*„****nehézgépjármű****: M3, N2 vagy N3 kategóriájú jármű”*

Az (EU) 2018/858 rendelet 4. cikk (1) bekezdés a) és b) pontjában foglaltaknak megfelelően:

* **M kategóriába** az elsősorban utasok és poggyászuk szállítására tervezett és gyártott gépjárművek tartoznak:[[10]](#footnote-10)
  + **M1 kategória**: a vezetőülésen kívül legfeljebb nyolc ülőhellyel rendelkező gépjárművek, amelyeken nincs hely álló utasok számára, függetlenül attól, hogy az ülőhelyek száma csak a vezetőülésre korlátozódik-e
  + **M2 kategória**: a vezetőülésen kívül több mint nyolc ülőhellyel rendelkező gépjárművek, amelyek legnagyobb tömege nem haladja meg az 5 tonnát, függetlenül attól, hogy ezeken a gépjárműveken van-e hely álló utasok számára
* **N kategóriába** az elsősorban árufuvarozásra tervezett és gyártott gépjárművek tartoznak:
  + **N1 kategória**: olyan gépjárművek, amelyek legnagyobb tömege nem haladja meg a 3,5 tonnát
  + **N2 kategória**: olyan gépjárművek, amelyek legnagyobb tömege meghaladja a 3,5 tonnát, de nem haladja meg a 12 tonnát
  + **N3 kategória**: olyan gépjárművek, amelyek legnagyobb tömege meghaladja a 12 tonnát

**N1 kategória I., II. és III. osztály:[[11]](#footnote-11)**

N1 kategória I. osztály: össztömeg ≤ 1305 kg

N1 kategória II. osztály: 1305 kg < össztömeg ≤ 1760 kg

N1 kategória III. osztály: 1760 < össztömeg

1. Referencia-időszakok

A közbeszerzés abba a referencia-időszakba tartozik, amelynek részét képezi az adott közbeszerzési eljárás eredményéről szóló tájékoztató hirdetménynek az Európai Unió Hivatalos Lapja kiegészítésében, a hirdetmények elektronikus napilapjában történő közzétételének időpontja.[[12]](#footnote-12)

Az első referencia-időszak: 2021. augusztus 2. és 2025. december 31. közötti időszak.[[13]](#footnote-13)

A második referencia-időszak: 2026. január 1. és 2030. december 31. közötti időszak.[[14]](#footnote-14)

1. Minimális beszerzési célértékek

Az Irányelv beszerzési célértékeket határoz meg a tiszta, illetve kibocsátásmentes technológiák korlátait és a járművek használati jellegét figyelembe véve.

A közúti jármű és szolgáltatás közbeszerzése során a célértékek az alábbiak:

* a tiszta könnyűgépjárművek minimális beszerzési célértéke a Korm. rendelet 2. mellékletben meghatározott járművek (M1, M2, N1 I, N1 II és N1 III kategóriák) esetében:[[15]](#footnote-15)
  + az első referencia-időszakban: **legalább 23,1%**;
  + a második referencia-időszakban: **legalább 23,1%**.
* a tiszta nehézgépjárművek minimális beszerzési célértéke az N2 és N3 kategóriába tartozó járművek esetében:[[16]](#footnote-16)
  + az első referencia-időszakban: **legalább 8%**;
  + a második referencia-időszakban: **legalább 9%**.

A 2030. január 1. utáni időszakra vonatkozóan a második referencia-időszakra meghatározott célértéket kell alkalmazni, és annak teljesítését a későbbi ötéves időszakokban a Korm. rendelet 6. §-ában foglaltakkal összhangban kell megállapítani.[[17]](#footnote-17)

A tiszta vagy kibocsátásmentes gépjármű beszerzése esetén az ajánlatkérő a műszaki leírásban köteles érvényesíteni a gépjárműre vonatkozó követelményeket.[[18]](#footnote-18)

A minimális beszerzési célértéknek való megfelelés szempontjából az utólagos átalakítás eredményeként létrejövő tiszta járműveket is figyelembe kell venni.[[19]](#footnote-19)

A minimális beszerzési célérték a tiszta járművek százalékos arányát fejezi ki az adott referencia-időszak alatt odaítélt valamennyi szerződés hatálya alá tartozó, meghatározott járműkategórián belüli közúti járművek teljes számán belül.[[20]](#footnote-20)

A minimális beszerzési célérték teljesítésének értékelése céljából:[[21]](#footnote-21)

* a Korm. rendelet 1. § (1) bekezdés *a)*pontja szerinti szerződések esetében az egyes szerződések keretében megvásárolt, lízingelt, bérelt vagy részletre vásárolt;
* a Korm. rendelet 1. § (1) bekezdés *b)*és *c)*pontja szerinti szerződések esetében az egyes szerződések hatálya alá tartozó szolgáltatások nyújtására használandó közúti járművek számát kell figyelembe venni.


Önkormányzati rendelet a minimális beszerzési célértéknél magasabb értéket is megállapíthat. Ilyen esetben a magasabb érték megállapítható a Korm. rendelet 6. § (1) bekezdésben foglalt kategóriákon belüli szűkebb járműkörre irányuló beszerzésekre is.[[22]](#footnote-22)

1. Tiszta jármű és a tiszta járművekre vonatkozó követelményeknek való megfelelés

Tiszta járműnek minősül az:

* M1, M2 vagy N1 kategóriájú jármű, amelynek CO2 g/km-ben meghatározott, a 3. § (2) bekezdés j) pontja szerinti maximális kipufogógáz-kibocsátása és valós vezetési feltételek melletti szennyezőanyag-kibocsátása nem haladja meg a 2. mellékletben meghatározott kibocsátási határértéket;[[23]](#footnote-23) vagy
* M3, N2 vagy N3 kategóriájú, a megújuló energia közlekedési célú felhasználásának előmozdításáról és a közlekedésben felhasznált energia üvegházhatású gázkibocsátásának csökkentéséről szóló 2010. évi CXVII. törvény (a továbbiakban: Büat.) 1. § 2. pontjában meghatározott alternatív üzemanyagot használó jármű, kivéve azt a járművet, amelynek a meghajtására szolgáló üzemanyag alapanyaga a megújuló energia előállítására szolgáló biomassza fenntartható termelésére vonatkozó egyes szabályokról szóló miniszteri rendelet szerinti jelentős szénkészletekkel rendelkező érzékeny földterületek közvetlen vagy közvetett károsításával került előállításra, továbbá azt a járművet, amely a Büat. 1. § 2. pontjában meghatározott bio-, szintetikus, paraffinos üzemanyagok és hagyományos fosszilis tüzelőanyagok keverékét használja.[[24]](#footnote-24)

A Korm. rendelet 2. melléklete az alábbiak szerint foglalja össze a tiszta könnyűgépjárművekre vonatkozó kibocsátási küszöbértékeket:



A közúti jármű tiszta járműnek minősül, ha ennek ténye a jármű megfelelőségi nyilatkozatából megállapítható.[[25]](#footnote-25)

A tiszta jármű minőség a közúti jármű megfelelőségi nyilatkozatának következő pontjai alapján állapítható meg:[[26]](#footnote-26)

a) 0.4. Járműkategória,

b) 22. Működési elv,

c) 23. Tisztán elektromos,

d) 23.1. Hibrid [elektromos] jármű osztálya,

e) 26. Tüzelőanyag,

f) 38. Felépítmény kódja,

g) 39. A jármű osztálya,

h) 42. Az ülőhelyek száma (beleértve a vezetőülést is),

i) 48.2. A gyártó által megadott maximális RDE (valós vezetési kibocsátás) értékek,

j) 49. CO2-kibocsátás/tüzelőanyag-fogyasztás/elektromosenergia-fogyasztás,

k) 49.1. NEDC szerinti érték,

l) 49.2. Kibocsátásmentes nehézgépjármű,

m) 49.3. Különleges felépítményű gépjármű,

n) 49.4. WLTP szerinti érték, valamint

o) egyéb, a megfelelőségi nyilatkozaton feltüntetett információk az 51. és az 52. pontban.

A belső égésű motorral rendelkező kibocsátásmentes nehézgépjármű kibocsátása a Korm. rendelet 2. § c) pontjában meghatározott kibocsátásokra vonatkozó gyártói igazolás alapján is elfogadható.[[27]](#footnote-27)

1. Az ajánlatkérő szervezetek adatszolgáltatásai

A Korm. rendelet szerinti ajánlatkérő szervezeteknek az alábbiak szerint szükséges teljesíteniük a Korm. rendelettel kapcsolatos adatszolgáltatási kötelezettségeiket:

* a Korm. rendelet 1. § (1) bekezdés a), b) és c) pontja, valamint 5. § (10) bekezdése szerinti beszerzések esetén egyaránt:
  + Járműbeszerzési terv (8.1.)
* a Korm. rendelet 1. § (1) bekezdés a), b) és c) pontja szerinti beszerzések esetén:
  + a Korm. rendelet 5. § (7) bekezdése szerinti igényhez kapcsolódó űrlap (8.2.)
  + az eljárás eredményéről szóló tájékoztató hirdetmény közzétételét követően kitöltendő űrlap (8.3.)
  + az eljárás teljesülését követően kitöltendő űrlap (8.4.)
* a Korm. rendelet 5. § (10) bekezdése szerinti beszerzések esetén:
  + a Korm. rendelet 5. § (10) bekezdése szerinti szerződéskötést követően kitöltendő űrlap (8.5.)
  + a Korm. rendelet 5. § (10) bekezdése szerinti beszerzés teljesülését követően kitöltendő űrlap (8.6.)

Ajánlatkérő szervezetek a Korm. rendelettel kapcsolatos adatszolgáltatási kötelezettségeiknek a Központosított Közbeszerzési Portál Tiszta Jármű felületén (www.tisztajarmu.kozbeszerzes.gov.hu) kötelesek eleget tenni.

**A Korm. rendelettel kapcsolatos adatszolgáltatások során felmerülő adatok körét jelen útmutató 1. számú melléklete tartalmazza.**

* 1. Járműbeszerzési terv

A járműbeszerzési terv az ajánlatkérők által a közúti járművek beszerzésének vagy ilyen járművekkel végzett szolgáltatás megrendelésének szándékát bemutató, hosszú távú terv,[[28]](#footnote-28) amely tartalmazza annak bemutatását, hogy az ajánlatkérő a beszerzési célértékeket milyen ütemezésben tervezi teljesíteni az adott referencia-időszakon belül.[[29]](#footnote-29)

A járműbeszerzési terv elkészítése a Korm. rendelet 1. § (1) bekezdés a), b) és c) pontja, valamint 5. § (10) bekezdése szerinti beszerzések esetén egyaránt szükséges.

A Korm. rendelet hatálya alá tartozó, beszerzést tervező ajánlatkérő szervezet a Korm. rendelet hatálya alá tartozó beszerzései vonatkozásában járműbeszerzési tervet nyújt be – **az erre szolgáló űrlapon** – a koordináló szerv részére:[[30]](#footnote-30)

* az első referencia-időszakra vonatkozóan: a Korm. rendelet hatálybalépését követő 150. napig, tehát legkésőbb **2023. március 22. napjáig**,
* a második referencia-időszakra vonatkozóan: **2025. november 30. napjáig**.

Az ajánlatkérő a járműbeszerzési tervet a beszerzési célértékek figyelembevételével készíti el.

Az ajánlatkérő a járműbeszerzési tervet:

* az első referencia-időszak vonatkozásában: **2024. január 31-ig**,
* a második referencia-időszak vonatkozásában: **2027. január 31-ig**,
* majd ezt követően az adott referencia-időszak végéig: **évente, legkésőbb minden év január 31-ig**

**aktualizálja**, és benyújtja a koordináló szerv részére. Az aktualizált járműbeszerzési tervnek tartalmazni kell a megvalósított beszerzéseket és az újonnan jelentkező beszerzési igényeket is.[[31]](#footnote-31)

A koordináló szerv a benyújtott járműbeszerzési terveket azok **beérkezésétől számított 30 napon belül** megvizsgálja, és a Korm. rendeletnek történő megfelelés szempontjából értékeli. Az értékelés során a koordináló szerv - az országos adatok összesítése alapján - megvizsgálja, hogy a beszerzési célértékek teljesítését a benyújtott tervek összességében lehetővé teszik-e. **Ha** az országos összesítés adatai szerint az egyes referencia-időszakokra irányadó minimális beszerzési **célértékek nem teljesíthetők**, a koordináló szerv a **terv módosítására és ismételt benyújtására hívja fel azokat az ajánlatkérőket**, amelyek a benyújtott beszerzési tervük szerint nem teljesítik valamelyik beszerzési célértéket.[[32]](#footnote-32)

Az ajánlatkérő az adott referencia-időszak során megvalósított beszerzései összességét figyelembe véve, a Korm. rendelet 6. § (1) bekezdés a) és b) pontja szerinti célértékeket:[[33]](#footnote-33)

* a referencia-időszakban **önállóan** vagy
* a KEF-nek, mint koordináló szervnek benyújtott, járműbeszerzési tervben foglalt járműbeszerzési arányok figyelembevételével **más ajánlatkérőkkel együtt**

teljesíti, azzal, hogy tiszta járművet a járműbeszerzési tervben szereplő célszámokat meghaladó számban vagy arányban is beszerezhet.

Az ajánlatkérő a járműbeszerzési tervben:

* jelölheti, hogy valamennyi ajánlatkérővel együtt kíván megfelelni vagy
* kiválaszthatja az(oka)t a konkrét ajánlatkérő szervezete(ke)t, mellyel/melyekkel együtt kíván megfelelni

a minimális beszerzési célértékeknek.

Az ajánlatkérő a Korm. rendelet 6. § (9) bekezdés *b)*pontjában foglaltaknak (célértékeket más ajánlatkérőkkel együtt teljesíti) megfelel, ha beszerzéseit a koordináló szervnek benyújtott, járműbeszerzési tervben foglalt járműbeszerzési arányok figyelembevételével valósítja meg, és a Korm. rendelet 5. § (6) bekezdése szerint a koordináló szerv az ajánlatkérőt arról tájékoztatta, hogy a járműbeszerzési terv valamennyi ajánlatkérő tervét figyelembe véve a célérték összesített teljesítését nem veszélyezteti.[[34]](#footnote-34)

**Ha** az ajánlatkérő megítélése szerint - figyelembe véve különösen a beszerzendő járművekkel kapcsolatos technológiai fejlettséget és a járművek használatára vonatkozó igényeit - az adott referencia-időszakban egy vagy több beszerzési célértéket **önállóan nem fog tudni teljesíteni**, **járműbeszerzési tervével egyidejűleg indokolással ellátott nyilatkozatot nyújthat be** a koordináló szervhez, amelyben **nyilatkozik arról, hogy az e rendelet szerinti kötelezettségét az 6. § (9) bekezdés b) pontjában foglalt módon kívánja teljesíteni**. **A nyilatkozatot és a benyújtott tervet a koordináló szerv 30 napon belül megvizsgálja**, és tájékoztatja az ajánlatkérőt arról, hogy a beszerzési célértékeknél alacsonyabb értékek teljesítésére irányuló terv valamennyi ajánlatkérő tervét figyelembe véve a célértékek összesített teljesülését veszélyezteti-e.[[35]](#footnote-35)

Az ajánlatkérő a Korm. rendelet 5. § (6) bekezdése szerinti nyilatkozatot a járműbeszerzési terv űrlapon nyújthatja be.

Minden referencia-időszakon belüli időszakra (***a referencia-időszakon belüli időszakokat*** ***a jelen útmutató 1. számú mellékletének 1.1. pontjában részletezzük***) legalább 1 tervsort szükséges felvenni (abban az esetben is, ha nem kíván beszerezni gépjárművet - ebben az esetben a *„Tervez beszerzést?”* kérdésre *„Nem”* választ kell adni). Egy időszakra több tervsor is rögzíthető. A referencia-időszakon belüli adott időszakon belül az ugyanazon paramétereket teljesítő beszerzések (a gépjárművek mennyisége) egy tervsorba kerülnek.

* 1. A Korm. rendelet 5. § (7) bekezdése szerinti igény

A Korm. rendelet 5. § (7) bekezdése szerinti igényhez kapcsolódó űrlap kitöltése a Korm. rendelet 1. § (1) bekezdés a), b) és c) pontja szerinti beszerzések esetén szükséges.

A közúti járműbeszerzések vonatkozásában a beszerzések előkészítése során, **a közbeszerzés megkezdését vagy a központosított közbeszerzési rendszerben a beszerzési igény rögzítését legalább 30 nappal megelőzően** az ajánlatkérő – **az erre szolgáló űrlapon** – előzetesen tájékoztatja a koordináló szervet:

* a Korm. rendelet 1. § (1) bekezdés *a)*pontja szerinti beszerzés esetén a beszerezni kívánt járművek darabszámáról, továbbá az egyes járműveknek a 3. § (2) bekezdésében meghatározott jellemzőiről,
* M2 kategóriájú járművek esetében a jármű hosszúságáról, valamint
* a Korm. rendelet 1. § (1) bekezdés *b)*és *c)*pontja szerinti beszerzés esetén a szolgáltatást nyújtó felé előírt, az e rendelet szerinti célértékek megvalósítását szolgáló követelményekről és azok megtartásának biztosítékairól.

A KEF, mint koordináló szerv kizárólag a – jóváhagyott – járműbeszerzési tervek értékelését követően tudja megvizsgálni, hogy az ajánlatkérő szervezet – Korm. rendelet 5. § (7) bekezdése szerinti – tájékoztatásában szereplő, megvalósítandó beszerzés veszélyezteti-e az ajánlatkérő járműbeszerzési tervében meghatározott tiszta járművek részarányára vonatkozó érték teljesülését.

Ha a koordináló szerv megítélése alapján a megvalósítandó beszerzés:[[36]](#footnote-36)

* nincs összhangban az ajánlatkérő járműbeszerzési tervével, azonban az a tervben meghatározott tiszta járművek részarányára vonatkozó érték teljesülését   
  **nem veszélyezteti**:
  + a koordináló szerv a Korm. rendelet 5. § (7) bekezdés szerinti előzetes tájékoztatás beérkezésétől számított **10 munkanapon belül** felhívja az ajánlatkérőt **járműbeszerzési tervének módosítására**.
  + Az ajánlatkérő a módosított járműbeszerzési tervet a felhívás kézhezvételétől számított **8 munkanapon belül** megküldi a koordináló szerv részére.
* az ajánlatkérő járműbeszerzési tervében meghatározott tiszta járművek részarányára vonatkozó érték teljesülését **veszélyezteti**:
  + a Korm. rendelet 5. § (7) bekezdés szerinti előzetes tájékoztatás beérkezésétől számított **10 munkanapon belül** javaslatot tesz **a megvalósítandó beszerzés műszaki tartalmának felülvizsgálatára**,
  + amelynek eredményéről az ajánlatkérő a javaslat kézhezvételétől számított **8 munkanapon belül** tájékoztatja a koordináló szervet.

Adott – jóváhagyott – tervsorra több igény is rögzíthető.

Adott tervsoron belül több igény benyújtása szükséges, amennyiben a járműbeszerzési terv szerinti adatai alapján megegyező tulajdonságú gépjárművek beszerzése több beszerzés keretében valósul meg.

Amennyiben egy adott közbeszerzési eljárás több részből áll, de a különböző részek (járművek) járműbeszerzési terv szerinti adatai megegyeznek, a különböző részekhez külön-külön igényt szükséges benyújtani az adott tervsoron belül.

Amennyiben a Korm. rendelet 5. § (7) bekezdése szerinti igényhez kapcsolódó űrlap a beszerzési célértékek szempontjából releváns adat(ok) tekintetében nincs összhangban a járműbeszerzési tervvel, a koordináló szerv felhívja ajánlatkérő szervezetet a Korm. rendelet   
5. § (7) bekezdése szerinti igényhez kapcsolódó űrlap és/vagy a járműbeszerzési terv módosítására.

* 1. Az eljárás eredményéről szóló tájékoztató hirdetmény közzétételét követő adatszolgáltatás

Az eljárás eredményéről szóló tájékoztató hirdetmény közzétételét követően kitöltendő űrlap kitöltése a Korm. rendelet 1. § (1) bekezdés a), b) és c) pontja szerinti beszerzések esetén szükséges.

A közbeszerzés abba a referencia-időszakba tartozik, amelynek részét képezi az adott közbeszerzési eljárás eredményéről szóló tájékoztató hirdetménynek az Európai Unió Hivatalos Lapja kiegészítésében, a hirdetmények elektronikus napilapjában történő közzétételének időpontja.[[37]](#footnote-37)

Az ajánlatkérő szervezetnek a jelen űrlapot az adott közbeszerzési eljárás eredményéről szóló tájékoztató hirdetmény közzétételét követően szükséges kitölteni.

Egy – jóváhagyott – igénysorhoz kizárólag csak egy eredmény rögzíthető.

Amennyiben az eredményről szóló űrlap a beszerzési célértékek szempontjából releváns adat(ok) tekintetében nincs összhangban a Korm. rendelet 5. § (7) bekezdése szerinti igényhez kapcsolódó űrlappal és/vagy a járműbeszerzési tervvel, a koordináló szerv felhívja ajánlatkérő szervezetet az eredményről szóló űrlap és/vagy a Korm. rendelet 5. § (7) bekezdése szerinti igényhez kapcsolódó űrlap és/vagy a járműbeszerzési terv módosítására.

* 1. Az eljárás teljesülését követő adatszolgáltatás

Az eljárás teljesülését követően kitöltendő űrlap kitöltése a Korm. rendelet 1. § (1) bekezdés a), b) és c) pontja szerinti beszerzések esetén szükséges.

Az ajánlatkérő szervezetnek a jelen űrlapot az adott közbeszerzési eljárás teljesülését követően szükséges kitölteni.

Adott – jóváhagyott – eredménysorra több teljesítés is rögzíthető, tekintettel arra, hogy az eredménysorban szereplő mennyiség részteljesítések formájában is megvalósulhat.

Amennyiben a teljesítésről szóló űrlap a beszerzési célértékek szempontjából releváns adat(ok) tekintetében nincs összhangban az eredményről szóló űrlappal és/vagy a Korm. rendelet 5. § (7) bekezdése szerinti igényhez kapcsolódó űrlappal és/vagy a járműbeszerzési tervvel, a koordináló szerv felhívja ajánlatkérő szervezetet a teljesítésről szóló űrlap és/vagy az eredményről szóló űrlap és/vagy a Korm. rendelet 5. § (7) bekezdése szerinti igényhez kapcsolódó űrlap és/vagy a járműbeszerzési terv módosítására.

Ajánlatkérő szervezet a Korm. rendelet 3.§ (1) bekezdése szerinti megfelelőségi nyilatkozatot (COC) vagy a 3.§ (3) bekezdése szerinti gyártói igazolást jelen űrlapon nyújthatja be, az *„Egyéb dokumentum”* feltöltés típuson belül.

* 1. A Korm. rendelet 5. § (10) bekezdése szerinti szerződéskötést követő adatszolgáltatás

Az ajánlatkérő a Korm. rendelet **1. § (1) bekezdés b) pontja szerinti közszolgáltatási szerződésével kapcsolatos**, **de nem a Kbt. hatálya alá tartozó beszerzés** eredményeként megkötött szerződés esetében a **szerződéskötést követő 30 napon belül** – **az erre szolgáló űrlapon** – tájékoztatja a koordináló szervet a megkötött szerződés hatálya alá tartozó egyes járműveknek a 3. § (2) bekezdésében meghatározott jellemzőiről, továbbá az M**2** kategóriájú járművek esetében a jármű hosszúságáról.[[38]](#footnote-38)

Adott – jóváhagyott – tervsorra több szerződés is rögzíthető.

Adott tervsoron belül több szerződés rögzítése szükséges, amennyiben a járműbeszerzési terv szerinti adatai alapján megegyező tulajdonságú gépjárművek beszerzése több beszerzés keretében valósul meg.

Amennyiben a szerződéskötésről szóló űrlap a beszerzési célértékek szempontjából releváns adat(ok) tekintetében nincs összhangban a járműbeszerzési tervvel, a koordináló szerv felhívja ajánlatkérő szervezetet a szerződéskötésről szóló űrlap és/vagy a járműbeszerzési terv módosítására.

* 1. A Korm. rendelet 5. § (10) bekezdése szerinti beszerzés teljesülését követő adatszolgáltatás

Az ajánlatkérő szervezetnek a jelen űrlapot az adott, a Korm. rendelet 5. § (10) bekezdése szerinti beszerzés teljesülését követően szükséges kitölteni.

Adott – jóváhagyott – szerződéssorra több teljesítés is rögzíthető, tekintettel arra, hogy a szerződéssorban szereplő mennyiség részteljesítések formájában is megvalósulhat.

Amennyiben a teljesítésről szóló űrlap a beszerzési célértékek szempontjából releváns adat(ok) tekintetében nincs összhangban a szerződéskötésről szóló űrlappal és/vagy a járműbeszerzési tervvel, a koordináló szerv felhívja ajánlatkérő szervezetet a teljesítésről szóló űrlap és/vagy a szerződéskötésről szóló űrlap és/vagy a járműbeszerzési terv módosítására.

Ajánlatkérő szervezet a Korm. rendelet 3.§ (1) bekezdése szerinti megfelelőségi nyilatkozatot (COC) vagy a 3.§ (3) bekezdése szerinti gyártói igazolást jelen űrlapon nyújthatja be.

1. Jogszabályjegyzék

* 2015. évi CXLIII. törvény a közbeszerzésekről
* 2010. évi CXVII. törvény a megújuló energia közlekedési célú felhasználásának előmozdításáról és a közlekedésben felhasznált energia üvegházhatású gázkibocsátásának csökkentéséről
* 397/2022. (X. 20.) Korm. rendelet a tiszta közúti járművek beszerzésének az alacsony kibocsátású mobilitás támogatása érdekében történő előmozdításáról
* 250/2014. (X. 2.) Korm. rendelet a Közbeszerzési és Ellátási Főigazgatóságról
* AZ EURÓPAI PARLAMENT ÉS A TANÁCS (EU) 2019/1161 IRÁNYELVE (2019. június 20.) a tiszta és energiahatékony közúti járművek használatának előmozdításáról szóló 2009/33/EK irányelv módosításáról
* AZ EURÓPAI PARLAMENT ÉS A TANÁCS (EU) 2018/858 RENDELETE (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről
* AZ EURÓPAI PARLAMENT ÉS A TANÁCS 715/2007/EK RENDELETE (2007. június 20.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről
* A BIZOTTSÁG 582/2011/EU RENDELETE (2011. május 25.) az 595/2009/EK európai parlamenti és tanácsi rendeletnek a nehéz tehergépjárművek kibocsátásai (Euro VI) tekintetében történő végrehajtásáról és módosításáról, valamint a 2007/46/EK európai parlamenti és tanácsi irányelv I–III. mellékletének módosításáról

1. Mellékletek

1. számú melléklet: *A 397/2022. (X. 20.) Korm. rendelettel kapcsolatos adatszolgáltatás*

1. Korm. rendelet 4. § (1) bekezdés a) pontja [↑](#footnote-ref-1)
2. Korm. rendelet 2. § d) pontja [↑](#footnote-ref-2)
3. Korm. rendelet 4. § (2) bekezdése [↑](#footnote-ref-3)
4. Korm. rendelet 8. § (2) bekezdése [↑](#footnote-ref-4)
5. Korm. rendelet 10. §-a [↑](#footnote-ref-5)
6. Korm. rendelet 8. § (1) bekezdése [↑](#footnote-ref-6)
7. Korm. rendelet 1. § (1) bekezdése [↑](#footnote-ref-7)
8. Korm. rendelet 5. § (10) bekezdése [↑](#footnote-ref-8)
9. A 397/2022. (X. 20.) Korm. rendelet 4. § (1) bekezdésére tekintettel a Korm. rendelet 1. § (2) bekezdés b) pontjára, tehát az M3 kategóriára nem tértünk ki. [↑](#footnote-ref-9)
10. Tekintettel a 397/2022. (X. 20.) Korm. rendelet 4. § (1) bekezdésére, az M3 kategóriára nem tértünk ki. [↑](#footnote-ref-10)
11. Az Európai Parlament és a Tanács 715/2007/EK rendelete 2007. június 20-i a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról I. melléklete alapján [↑](#footnote-ref-11)
12. Korm. rendelet 6. § (4) bekezdése [↑](#footnote-ref-12)
13. Korm. rendelet 2. § a) pontja [↑](#footnote-ref-13)
14. Korm. rendelet 2. § g) pontja [↑](#footnote-ref-14)
15. Korm. rendelet 6. § (1) bekezdés a) pontja [↑](#footnote-ref-15)
16. Korm. rendelet 6. § (1) bekezdés b) pontja [↑](#footnote-ref-16)
17. Korm. rendelet 6. § (8) bekezdése [↑](#footnote-ref-17)
18. Korm. rendelet 6. § (5) bekezdése [↑](#footnote-ref-18)
19. Korm. rendelet 6. § (6) bekezdése [↑](#footnote-ref-19)
20. Korm. rendelet 6. § (12) bekezdése [↑](#footnote-ref-20)
21. Korm. rendelet 6. § (7) bekezdése [↑](#footnote-ref-21)
22. Korm. rendelet 6. § (11) bekezdése [↑](#footnote-ref-22)
23. Korm. rendelet 2. § j) pont ja) alpontja [↑](#footnote-ref-23)
24. Korm. rendelet 2. § j) pont jb) alpontja [↑](#footnote-ref-24)
25. Korm. rendelet 3. § (1) bekezdése [↑](#footnote-ref-25)
26. Korm. rendelet 3. § (2) bekezdése [↑](#footnote-ref-26)
27. Korm. rendelet 3. § (3) bekezdése [↑](#footnote-ref-27)
28. Korm. rendelet 2. § b) pontja [↑](#footnote-ref-28)
29. Korm. rendelet 5. § (2) bekezdése [↑](#footnote-ref-29)
30. Korm. rendelet 5. § (1) bekezdése [↑](#footnote-ref-30)
31. Korm. rendelet 5. § (3) bekezdése [↑](#footnote-ref-31)
32. Korm. rendelet 5. § (5) bekezdése [↑](#footnote-ref-32)
33. Korm. rendelet 6. § (9) bekezdése [↑](#footnote-ref-33)
34. Korm. rendelet 6. § (10) bekezdése [↑](#footnote-ref-34)
35. Korm. rendelet 5. § (6) bekezdése [↑](#footnote-ref-35)
36. Korm. rendelet 5. § (8) és (9) bekezdése [↑](#footnote-ref-36)
37. Korm. rendelet 6. § (4) bekezdése [↑](#footnote-ref-37)
38. Korm. rendelet 5. § (10) bekezdése [↑](#footnote-ref-38)